b'\n_START_ARTICLE_\nGraham Gouldman\n_START_SECTION_\nRana karijera\n_START_PARAGRAPH_\nRo\xc4\x91en je u \xc5\xbeidovskoj obitelji u Broughtonu, Lancashire. Svirao je u raznim manchesterskim sastavima od 1963., me\xc4\x91u kojima su The High Spots, The Crevattes, The Planets te The Whirlwinds, koji je postao sastav pri lokalnoj Jewish Lads\' Brigade. The Whirlwinds \xe2\x80\x93 koje su \xc4\x8dinili Gouldman (vokal, gitara), Maurice Sperling (vokal/bubnjevi), Bernard Basso (bas-gitara), Stephen Jacobson (gitara, bongo), Malcolm Wagner i Phil Cohen \xe2\x80\x93 osigurali su ugovor o snimanju s HMV. Objavili su snimku pjesme Buddyja Hollyja "Look at Me", a na drugoj strani bio je "Baby Not Like You", koju je napisao Lol Creme lipnja 1964._NEWLINE_Kasne 1964. raspustio je The Whirlwindse i velja\xc4\x8de 1965. formirao The Mockingbirdse skupa s Jacobsonom i Bassom i biv\xc5\xa1im \xc4\x8dlanom manchesterskog sastava The Sabres, Kevin Godley (bubnjevi). The Mockingbirds su potpisali za Columbiju, koja je odbila Gouldmanov prvi ponu\xc4\x91eni singl "For Your Love", koji je poslije postao veliki hit The Yardbirdsa. Objavili su dva singla, "That\'s How (It\'s Gonna Stay)" velja\xc4\x8de 1965. koji je u SAD objavio ABC Paramount i "I Can Feel We\'re Parting" svibnja 1965. Sastav je pre\xc5\xa1ao k Immediateu i objavio "You Stole My Love" listopada 1965. i k Decca Recordsu za "One By One" srpnja 1966. te "How to Find a Lover" listopada 1966.'